Chris John

Yohannes Christian John, utawa luwih dikenal nganggo aran Chris John () yakuwe petinju Indonesia sing asale sekang Banjarnegara. Dheweke petinju kang nomer telu sing bisa juara donya sawise Ellyas Pical lan Nico Thomas.

Masa cilike 
Chris John anak nomer loro sekang sedulur papat, sekang pasangan Djohan Tjahjadi (alias Tjia Foek Sem) karo Maria Warsini. Kae karo keluargane seteruse pindah sekang Jakarta maring Banjarnegara, Jawa Tengah. Ramane Chris John, Djohan Tjahjadi sing bekas petinju amatir, nglatih Chris John karo adine Adrian awit umur cilik, yakuwe sekitar umur nem taun. Sawise gelut nang macem-macem lomba amatir nang Banjarnegara, Chris John seteruse ditarik karo pelatih tinju kondang, Sutan Rambing nang Semarang.

Molai karir 
Chris John sawise molai tinju profesional 4 Juni 1998 nang pertandingan lawan Firman Kanda. Waktu kae Chris John menang angka awit 6 ronde. Arane nambah terkenal waktu ngalahake petinju idola saat kae, Muhammad Alfaridzi nang pertandingan 12 ronde. Chris John pernah tiba ping loro nang ronde siji, tapi kae berhasil mbalikna situasi nganti bisa nganteng KO Alfaridzi nang ronde 12. Dheweke nganti dadi juara nasional kelas bulu. Chris John waktu kae ngalami pendarahan sebab balung cungure tugel.

Sawise nahan gelar nasional ping pirang-pirang, Chris John berhasil ngalahake Soleh Sundava taun 2001 kanggo ngrebut gelar PABA (tingkat Asia-Pasifik) kelas bulu.

Karir profesional 
Chris John dadi petinju profesional mula-mula nduwe panggilan Thin Man ("Si Gering"), seteruse panggilane diganti dadi The Dragon ("Si Naga") sing isih didenggo dheweke nganti saiki.

Kesempatan emas kanggo Chris John teka wektu olih kesempatan nglawan Oscar Leon sekang Kolombia tanggal 26 September 2003 nang Bali. Chris John menang angka tipis nang pertandingan 12 ronde kiye, lan dadi juara donya kelas bulu WBA sementara (interim title).

Ora suwe sawise, WBA ngganti gelar Chris John kiye dadi gelar tetep. Sebabe juara bertahan WBA Derrick Gainer sekang Amerika Serikat kalah angka sekang Juan Manuel Marquez sekang Meksiko sing juara IBF. Miturut peraturan WBA, Marquez dadi juara super WBA (Super Champion) sebab sanggup nggabungna gelar WBA lan IBF, lan Chris John dadi juara WBA (reguler title).

Taun 2005, Chris John pisah karo pelatihe Sutan Rambing, terus nggabung maring Harry's Gym nang Perth, Australia, lan kae wektu kiye dilatih lan diatur karo Craig Christian.

Taun 2008, Chris John metu nang TV olahraga internasional ESPN, lan dheweke ngomong apen nglawan ping 5 utawa 6 pertandingan maning, sawise dheweke apen mundur sawektu dadi petinju kelas bulu paling apik nang donya. Wulan Oktober 2009, Chris John nahanake gelar donya nganti ping sepuluh, yakuwe pentandingan sing kudu ping lima nglawan petinju Jepang Hiroyuki Enoki nang Tokyo, Jepang.

Tanggal 28 Februari 2009, Chris John nglawan maning karo Rocky Juarez kanggo nahan gelar donya nang Toyota Center, nang Houston, Texas, Amerika Serikat. Kiye sing ping pertama dheweke nglawan nang benua Amerika. Pertandingan pragat imbang, nanging dipandang kontroversial. Chris John balik maning nglawan Rocky Juarez tanggal 19 September 2009 lan Chris John menang angka mutlak nang rolas ronde.

Sawise pertandingan kiye, dheweke mundur nganti wulan Juli 2010 awit cedera pundake wektu latihan. Tanggal 5 Desember 2010, Chris John balik maning nglawan Fernando David Saucedo sekang Argentina nang arena Tennis Indoor Senayan, Jakarta. Chris John menang angka mutlak nganti rolas ronde maning.

Keluarga 

Chris John kawin karo bekas atlet wushu Anna Maria Megawati wektu taun 2005, lan nduwe anak loro wandon sing arane Maria Luna Ferisha lan Maria Rosa Christiani.

Liya-liyane 
Saliyane atlet tinju, Chris John uga pernah kondhang dadi atlet nasional wushu. Lantarane kondhang, Chris John terus dadi bintang iklan kanggo werna-werna produk, uga dadi komentator tinju nang televisi.

Rujukan

Pranala jaba 
  Website Chris John
  Rekor Chris John nang Boxrec.com
  Wawancara Chris John nang Fightnews.com
  Profil Chris John nang Kompas.com
  Artikel Chris John nang RRI-online.com
  Artikel Chris John nang boxing-indonesia.com

Tokoh
Tokoh olahraga